ANC kap na Trevor ná uitlatings oor Winnie-huis | Maroela Media
Die ANC in die Vrystaat het Maandag volgehou geen fondse is wanbestee in ŉ projek om die Brandfort-huis waarheen Winnie Madikizela-Mandela deur die apartheidsregering na ballingskap gestuur is in ŉ museum te omskep nie.
William Bulwane, provinsiale ANC-sekretaris, het tydens ŉ mediakonferensie gesê van die R3 miljoen wat vir die projek begroot is, is R200 000 gebruik vir die ontwerp van die museum, terwyl sowat R2,7 miljoen herlei is om die Weslyan-kerk, die geboorteplek van die ANC, op te knap vir die party se eeufeesvieringe in 2012.
Bulwane het uitgevaar teen Trevor Manuel, voormalige kabinetsminister, wat tydens ŉ gedenkdiens vir Madikizela-Mandela verlede week in Kaapstad vir Ace Magashule, die ANC se sekretaris-generaal, uitgedaag het om vir mense te sê waarheen die geld wat vir die projek begroot was gegaan het.
“Dit is sleg en roekeloos van Trevor Manuel om die gedenkdiens in ŉ politiese geveg te omskep en die sekretaris van korrupsie te beskuldig sonder bewyse. Dit is met opset en verdelend en ondermyn die gees van eenheid en vernuwing,” het Bulwane gesê. Bulwane het gevra dat die ANC vir Manuel dissiplineer.
Manuel het Donderdag by die gedenkdiens by die St. Georges-katedraal bevraagteken hoekom dit 11 jaar geneem het om die Brandfort-huis te herstel terwyl Magashule vinnig goedkeuring vir die omstrede suiwelplaasprojek in die Vrystaat gegee het.
“Hy stel ons nou in kennis dat dié geringe projek in die huis waarheen ons moeder na ballingskap gestuur is 11 jaar geneem het? Waar is die geld wat begroot is?” het Manuel gevra.
“Ons moet ons kinders en openbare amptenare daarheen kan neem en hulle herinner aan Madiba se woorde by sy inhuldiging toe hy gesê het: ‘nooit, nooit en nooit weer nie’. Ons moet dit by die naam noem en nee sê daarvoor en ons moet aandring dat die huis in Brandfort ŉ herinnering aan Mam’ Winnie se pyn en lyding moet wees.”
Bulwane het gesê mense moet fokus daarop om Madikizela-Mandela se lewe te herdenk en nie modder te gooi nie.
Hy het bygevoeg dat die departement van kuns en kultuur die projek oorgeneem het. Volgens hulle sal die projek teen Maart volgende jaar voltooi wees.
Korrupte amptenare wat hul sakke vul, ANC binnegevegte en so gaan die stryd oor geld en Magdiewiele laat afkom. Die soustrein is besig om vol te loop en min spasie oor aanboord.
Ai, die agbare? ? ANC tog. Hul eie kader verstaan nie dat sy kollega onberispelik en volgens toekenningsvereistes van die fondse opgetree het nie. Waarom vra hy tog bewys van fondse aangewend.
Korrupte amptenare wat hul sakke vul, ANC binnegevegte en so gaan die stryd oor geld en Mag die wiele is besig om af te kom. Die soustrein is besig om vol te loop en min spasie oor aanboord. Trevor is reg om Magashule te bevraagteken na al die ongerymdhede waarin hy betokke raak die afgelope paar jaar. Wonder net by watter skool is die selfverrykings skema opleiding?
Lekker skeletklets die tweetjies. Bulwane sê in geen onduidelike taal dat die fondse herlei is. Laat my dink aan my kinderjare op Parys in die Vrystaat. Daar het ons twee keer per week leibeurte gehad. Water is uit die rooidam losgelaat en dit het gekronkel deur die sementvoorstelsel aan die kant van die dorpspaaie. Elke huis het n 30 minute leibeurt gehad. Dan het jy die water in die voor geblok met n sluis en in jou erf ingelei. Ons het n waterfiskaal gehad wat fietspatrollie gedoen het om te verseker elke ou hou by sy leibeurt. Die Vrystaatse provinsiale… Lees meer »
alweer ace magashule! oral waar daar n klankie is, was hy! n maand gelede het al “mam winnie” se “kindertjies”, julius malema ook, n myl gehardloop as hulle die oumens gewaar het. nou skielik is sy n heldin sonder weerga! tweegesigte!